open-index/open-wikipedia-markdown huggingface dataset:
Finnfoto

**Finnfoto ry** (aiemmin *Suomen Valokuvajärjestöjen Keskusliitto Finnfoto. Finnfoto - Suomen Valokuvajärjestöt*) on suomalaisen valokuvausalan keskusjärjestö. Yhdistys valvoo valokuvaajien tekijänoikeuksia, ottaa kantaa tekijänoikeuskysymyksiin sekä pyrkii edistämään tekijänoikeuslainsäädäntöä. Yhdistys on järjestänyt vuodesta 1988 Fotofinlandia-kilpailua.

Finnfoto on Kopiosto ry:n jäsen ja jakaa Kopioston vuosittaiset kopiointikorvaukset valokuvaajien osalta.  

Finnfoto toimii jäsenenä Tekijänoikeudellisessa yhdistyksessä ja Pyramide Europe -järjestössä, joka valvoo valokuvaajien tekijänoikeuksia EU:n alueella. Yhteistyökumppaneita on myös The Federation of European Photographers. Yhteispohjoismainen toiminta painottuu epävirallisiin kokouksiin. 

Finnfoto jakaa apurahoja valokuvaajille ja myöntää vuosittain tunnustuspalkinnon yhteisölle tai henkilölle, joka on vaikuttanut suomalaisen valokuvauksen kehitykseen.
Yhdistys julkaisee myös valokuvausalaan liittyviä teoksia. 

### Finnfoto Galleriat
Finnfoto Galleria -nimellä on järjestetty vuodesta 2023 kahden kuukauden välein vaihtuvia valokuvanäyttelyitä kauppakeskuksissa. Ensimmäisenä avattiin Kalasataman Redin näyttely. Muita ovat Kannelmäen Kauppakeskus Kaari, Lempäälän Ideapark ja Kauppakeskus Goodman.

## Tunnustuspalkinnon saajat

* 1998 Matti J. Kaleva
* 1999 Mikko Pekari
* 2000 Tuomo-Juhani Vuorenmaa
* 2001 Salme Simanainen
* 2002 Kai Nordberg
* 2003 Hannu Hautala
* 2004 Räshid Nasretdin
* 2005 Leena Saraste
* 2006 Jukka Kukkonen
* 2007 Sakari Nenye
* 2008 Lassi Rautiainen
* 2009 Pekka Punkari
* 2010 Boris Fagerstöm
* 2011 Juha Suonpää
* 2012 Kari Kuukka
* 2013 Benjam Pöntinen
* 2014 Laura Luostarinen
* 2015 Merja Salo
* 2016 Caj Bremer
* 2017 Sakari A. Mäkelä
*2018 Kaija Keskinen
*2019 Asko Vivolin
*2020 Maria Rehbinder
*2021 Asko Mäkelä
*2022 Joonas Mankki
*2023 Matti Harju
*2024 Heikki Willamo
*2025 Meeri Koutaniemi

## Jäsenjärjestöt
Finnfotoon kuuluu kahdeksan valokuvausjärjestöä:
* Suomen Ammattiluontokuvaajat ry
* Suomen Ammattivalokuvaajat ry
* Suomen Fotokaupan Liitto ry
* Suomen Kameraseurojen Liitto
* Suomen koulukuvausliitto ry
* Suomen Luonnonvalokuvaajat SLV ry
* Nuoret Valokuvaajat ry
* Taidevalokuvaajat Foto-Art ry

## Lähteet

## Aiheesta muualla
* Finfoto – Suomen Valokuvajärjestöjen ry:n verkkosivut
The Very Best of Kiss

**The Very Best of Kiss** on KISS-yhtyeen julkaisema kokoelma-albumi. Se sisältää pääasiassa alkuperäisen Kissin kappaleita. Kokoelmalevy sisältää ainoastaan kolme kappaletta Kissin maskittomalta kaudelta.  

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
*Paul Stanley - rytmikitara, laulu
*Gene Simmons - bassokitara, laulu
*Ace Frehley - soolokitara, laulu kappaleessa *New York Groove*
*Peter Criss - rummut, laulu kappaleissa *Beth* ja *Hard Luck Woman*
*Eric Carr - rummut kappaleissa 18-20, taustalaulu kappaleessa 21
*Bruce Kulick - soolokitara kappaleissa 20-21
*Eric Singer - rummut kappaleessa 21
*Vinnie Vincent - soolokitara kappaleessa 18 ja 19
*Anton Fig - rummut kappaleissa 16-17 

## Lähteet

## Aiheesta muualla
*
AEGIS

**AEGIS** on integroitu sotalaivojen asejärjestelmä, jonka on kehittänyt RCA:n Missile and Surface Radar Division Yhdysvaltain laivastolle ilmapuolustusjärjestelmäksi. Nykyään asejärjestelmän kehittämisestä ja ylläpidosta vastaa Lockheed Martin. Järjestelmän nimi on lainattu Kreikan mytologiasta.

Järjestelmä koostuu tehokkaasta 6 megawatin sähköisellä keilanmuodustuksella toimivasta tutkasta, keskimatkan RIM-66 -ilmatorjuntaohjuksista sekä toimintaa valvovasta ja ohjaavasta tehokkaasta tietokonejärjestelmästä. Järjestelmä on suurikokoinen, siten alus on tyypillisesti alusta lähtien suunniteltu sitä silmällä pitäen. Ensimmäinen AEGIS -järjestelmän saanut alus oli ohjushävittäjä USS Ticonderoga, joka ei ole enää palveluksessa.

Alun perin Yhdysvaltain laivaston käytössä ollut järjestelmä on otettu käyttöön myös Japanin, Espanjan, Norjan ja Etelä-Korean laivastoissa. Lisäksi Australia on valinnut AEGIS-järjestelmän asennettavaksi uuteen ilmapuolustushävittäjäänsä. Kaikkiaan maailmalla on runsaat 100 AEGIS-järjestelmällä varustettua alusta. Yhdysvaltain laivastolla on jo pelkästään Arleigh Burke -luokan 77 ohjushävittäjässä AEGIS.

## Yleistä

AEGIS-järjestelmä () on kehittynyt johto- ja valvontajärjestelmä () sekä tehokkaita tietokoneita ja tutkia hyödyntävä aseohjausjärjestelmä ().

ACS sisältää AEGIS-asejärjestelmän (), joka on ilmapuolustuksen nopeasti reagoiva osa, sekä Phalanx lähitorjuntajärjestelmän, Mk 41 ohjustenlaukaisujärjestelmän, sukellusveneentorjuntajärjestelmän sekä Tomahawk-risteilyohjukset. Järjestelmään on liitetty myös aluksen torpedot ja tykit.

AWS, joka on järjestelmän sydän, käsittää AN/SPY-1 tutkan, Mk 99 tulenjohtojärjestelmän, WCS:n, johto- ja valvontajärjestelmän sekä SM-2 Standard ohjusperheen. ACS:ää valvotaan kehittyneellä automaattisella paikanna- ja seuraa, monitoimisella kolmiulotteisen kuvan muodostavalla sähköisesti keilat muodostavalla AN/SPY-1 tutkalla. Tämä "laivaston kilpenä" tunnettu kuuden megawatin tutka kykenee etsimään ja seuraamaan yli sataa kohdetta samalla kun ohjaa ohjukset maaliin noin 190 kilometrin säteellä.

AEGIS-järjestelmä ohjaa RIM-66 -ohjuksia lennon aikana radiotaajuuksilla käyttäen AN/SPY-1 tutkan antamaa reittitietoa, kunnes ohjus osuu maaliin. Ohjus kuitenkin tarvitsee loppumatkan ohjaukseen AN/SPG-62 tutkan apua. Kahden tutkan yhteistoiminta mahdollistaa usean maalin torjunnan samanaikaisesti.

Tietokoneohjattu johto- ja valvontajärjestelmä on päätöksenteon keskus, joka mahdollistaa AEGIS-järjestelmän samanaikaisen käytön lähes kaikenlaisten uhkien torjuntaan. Aegis Ballistic Missile Defense System -päivitysohjelma luo mahdollisuuden käyttää järjestelmää mereltä laukaistujen ballististen ohjusten torjuntaan.

## Lähteet

## Aiheesta muualla
Hide from the Sun

**Hide from the Sun** on suomalaisen The Rasmus -yhtyeen syksyllä 2005 julkaisema albumi. Se on yhtyeen kuudes pitkäsoitto. Maailmanlaajuisesti albumi edisti The Rasmuksen uraa ja myi noin puoli miljoonaa kappaletta, joka on tosin noin miljoonan vähemmän kun edellinen *[[Dead Letters]]* -albumi. 

Hide from the Sun nousi julkaisuviikollaan Suomen virallisella albumilistalla ensimmäiseksi ja vietti listalla 18 viikkoa. Se myi Suomessa reilusti platinaa (37 500 kpl) jo ennen julkaisuaan. Albumi on saavuttanut Suomen lisäksi Meksikossa ensimmäisen listasijan, Saksassa se oli sijalla kolme ja Japanissa sijalla 14, joka on erityisen hyvä saavutus suomalaiselta yhtyeeltä. Kymmenen kärkeen albumi ylsi myös Itävallassa (neljäs) ja Sveitsissä (viides sija). Myöhemmin albumista julkaistiin *Limited Edition* -julkaisu, joka sisältää bonuskappaleen. Albumi on hienoisesti yhtyeen pisin. Musiikkivideot yhtye on tehnyt kappaleista ”No Fear”, ”Shot”, ”Sail Away” ja ”Immortal”.

Puolitoista vuotta kestäneellä Hide from the Sun -kiertueella yhtye soitti 38 maassa yli 200 konserttia. Yhtye kiersi Euroopan lisäksi muun muassa Siperiassa, Etelä-Amerikassa, Etelä-Afrikassa ja Intiassa, jossa yhtye myös myi platinaa. Kiertue oli sekä yhtyeen jäsenille että kiertuehenkilökunnalle alkoholiton. Kiertueen jälkeen yhtye vetäytyi tauolle seuraavaa albumiaan *[[Black Roses]]* valmistelemaan.

Selloyhtye Apocalyptica vierailee albumin ”Dead Promises” -kappaleessa.

## Kappaleet
# 
# 
# 
# 
# 
# 
# 
# 
# 
# 
# 
# 

## Singlet
Ensimmäinen single albumilta, ”No Fear”, julkaistiin 29. elokuuta 2005 ja toinen, ”Sail Away”, marraskuussa 2005. Kolmas single ”Shot” julkaistiin Suomessa huhtikuussa. Heinäkuussa 2006 julkaistiin albumilta radiosinglenä ”Keep Your Heart Broken”.

## Listasijoitukset

## Arvostelut
* Desibeli.net: 
* Soundi: 
* Stara: 

## Lähteet

## Aiheesta muualla
* The Rasmus, Hide from the Sun
Turnyyri

**Turnyyri** (, 'kääntyä') oli naisten alushame tai alushameen osa viktoriaanisen ajan loppupuolella, noin vuosina 1870–1890. Turnyyrillä naisten asua muutettiin hieman aikaisempaa, hyvin leveää krinoliinia käytännöllisemmäksi. Hame oli kapea ja siihen luotiin juhlavuutta keräämällä suuri kangasdraperia puvun selkään, takapuolen kohdalle. Turnyyri on draperiaa ja sen tukemisessa käytetty vannehame, tyyny tai kehikko.

Turnyyri patentoitiin jo vuonna 1857, mutta silloin muodissa olivat kellomaiset krinoliinit, jotka saattoivat halkaisijaltaan olla hyvinkin suuria. Jo 1860-luvun alkupuolella muoti alkoi suosimaan krinoliinia, jossa painopiste siirtyi taakse mekon etuosan laskeutuessa luonnollisesti. Vuosikymmenen lopussa turnyyri nousi suosioon, kun taakse kertynyttä kangasmäärää kannattelemaan tarvittiin uusi laite. Turnyyrimuoti 1870-luvun loppupuolelle suosi isoa ja röyhelöistä takaosaa. 

Turnyyri vaikutti menneen pois muodista vuosina 1878–1883, kun muodissa oli vartalonmukaisempi luonnollisempi silhuetti. Turnyyri kuitenkin palasi 1880-luvun alussa yksinkertaisempana mutta suurempana. Ennen turnyyri oli krinoliinin tapainen laite, joka saattoi ulottua nilkkaan asti. Nyt turnyyri oli pieni jäykkä metallinen teline. Turnyyrin painopiste siirtyi alaselästä takapuolen puoliväliin. Lopullisesti turnyyri meni pois muodista vuoden 1887–1888 aikaan ja muotojen korostamisessa alettiin suosia erilaisia pehmusteita. Nykyään turnyyriä käytetään lähinnä hääpuvuissa. 

Kilpailu turnyyrivalmistajien keskuudessa sai valmistajat kehittelemään erikoisempia turnyyreitä erottuakseen muista. Eräs valmistaja teetti kuningatar Viktorian 50-vuotishallitsijajuhlan kunniaksi turnyyrin, joka soitti kansallislaulua istuutuessa.  

## Lähteet
* 

### Viitteet
Floyd Landis

**Floyd Landis** (s. 14. lokakuuta 1975 Farmersville, Lancasterin piirikunta, Pennsylvania) on yhdysvaltalainen ammattilaismaantiepyöräilijä.
Landis aloitti ammattilaisena 1999. Hän liittyi Lance Armstrongin US Postal Service -joukkueeseen vuonna 2002 ja siirtyi sveitsiläiseen Phonak-talliin vuonna 2005.

Vuoden 2005 Tour de Francella Landis sijoittui yhdeksänneksi häviten voittaja Lance Armstrongille 12 minuuttia ja 44 sekuntia.

Landis voitti Vuoden 2006 Tour de Francen kokonaiskilpailun, mutta 27. heinäkuuta Phonak-talli ilmoitti, että Landisin 17. etapin jälkeisestä doping-näytteestä löytyi epätavallisen suuria määriä testosteronia. Ranskan ympäriajon johtaja Christian Prudhomme sanoi, ettei Landisia enää pidetä vuoden 2006 kilpailun voittajana.

8. helmikuuta 2007 Landis ilmoitti, ettei hän osallistu vuoden 2007 Ranskan ympäriajoon, koska doping-asian käsittely on vielä kesken .

Lehdistössä 20. syyskuuta 2007 olleen tiedon mukaan Urheilun kansainvälinen välitystuomioistuin CAS on tehnyt päätöksen, jonka mukaan Floyd Landis käytti kiellettyjä aineita Ranskan ympäriajossa vuonna 2006. Päätöksen jälkeen Oscar Pereiro nimettiin kilpailun voittajaksi.

Kärsittyään kahden vuoden kilpailukieltonsa Landis ilmoitti tammikuussa 2009 tekevänsä paluun kilpapyöräilyyn helmikuisessa Kalifornian ympäriajossa. Hän edusti 2009 Ouch-tallia ja viimeisenä ammattilaisvuonnaan 2010 Bahati Foundation -joukkuetta.

Landis myönsi 20. toukokuuta 2010 käyttäneensä dopingaineita systemaattisesti uransa aikana.

## Saavutuksia
;2000
*Tour du Poitou Charentes et de la Vienne, kokonaiskilpailun voitto
*Tour de Langkawi, 1. etapin (aika-ajo) voitto
;2002
*Dauphiné Libéré, kokonaiskilpailussa toinen
;2004
*Volta Ao Algarve, kokonaiskilpailun ja 5. etapin voitto
*Espanjan ympäriajo, 8. etapilla (aika-ajo) kolmas 
;2005
*Georgian ympäriajo, kokonaiskilpailussa kolmas, 3. etapin (aika-ajo) voitto
*Ranskan ympäriajo, kokonaiskilpailussa yhdeksäs
;2006
*Pariisi–Nizza-ajo, kokonaiskilpailun voitto
*Georgian ympäriajo, kokonaiskilpailun ja 3. etapin (aika-ajo) voitto
*Kalifornian ympäriajo, kokonaiskilpailun ja 3. etapin (aika-ajo) voitto
*Ranskan ympäriajo, hylätty dopingin takia (kokonaiskilpailun ja 17. etapin voitto, mäkikilpailussa ja 7. etapilla (aika-ajo) toinen, 11. ja 19. (aika-ajo) etapilla kolmas)

## Lähteet
*Floyd Landis trap-friis.dk-tietokannassa 
*Profiili cyclingarchives.com-tietokannassa 
### Viitteet

## Aiheesta muualla
*http://www.floydlandis.com
Heinkel He 100

**Heinkel He 100** oli Heinkel-lentokoneyhtiön toista maailmansotaa edeltänyt, prototyyppiasteelle jäänyt hävittäjälentokoneprojekti.

Heinkel He 112 -koneen hävittyä kilpailun Luftwaffen uudesta hävittäjäkonetyypistä Messerschmitt Bf 109:lle, Heinkel alkoi salassa kehittää uutta selvästi suorituskykyisempää hävittäjämallia. Kone aiottiin aluksi kehittää He 112 -koneen pohjalta, mutta lopulta päätettiin suunnitella kokonaan uusi kone, suunnittelunimeltään Projekt 1035.

Koneen rakenteen yksinkertaistamiseksi ja suorituskyvyn parantamiseksi siihen valittiin joitain hyvin erikoisia suunnitteluratkaisuja, muun muassa moottorin jäähdytykseen käytettiin tekniikkaa, jossa jäähdytysnesteen annettiin tarkoituksella kiehua ja moottori oli kiinnitetty suoraan runkoon ilman tukivarsia.

Vuonna 1938 Luftwaffen teknillinen päällikkö Ernst Udet lensi He 100:lla lentonopeuden maailmanennätyksen 643&nbsp;km/h ja vuonna 1939 koelentäjä Hans Dieterle paransi sen lukemaan 746&nbsp;km/h. Konetta kutsuttiin nimellä He 112 U brittien hämäämiseksi.

Vaikka kone oli suorituskyvyltään ylivoimainen muihin aikalaismalleihin nähden, sitä ei kuitenkaan otettu palveluskäyttöön, muun muassa koska höyrystymiseen perustuva jäähdytys oli epäluotettava ja hyvin haavoittuvainen, ja koska koneen käyttämistä DB 601 -moottoreista oli pulaa, eikä haluttu häiritä samaa moottoria käyttävän Bf-109:n tuotantoa.

Noin kymmentä valmistettua konetta käytettiin myöhemmin propagandatarkoituksiin; niihin maalattiin eri laivueiden tunnuksia ja niistä otettiin runsaasti valokuvia, jotta saataisiin liittoutuneet uskomaan, että koneita on valmistettu enemmän ja että näitä ”superhävittäjiä” on operatiivisessa käytössä.

## Lähteet

## Aiheesta muualla
Göteborgs-Posten

**Göteborgs-Posten** on yksi suurimmista ruotsalaisista sanomalehdistä. Göteborgin kaupungissa pääkonttoriaan pitävän lehden levikki oli vuonna 2021 noin 130&nbsp;500 kappaletta, tärkeimmän levikkialueen ollessa Länsi-Götanmaa. Lehti on poliittiselta suuntaumukseltaan liberaali.

*Göteborgs-Posten* kuuluu Stampen Media -konserniin, jonka enemmistöomistaja on norjalainen Polaris Media.

## Historia
*Göteborgs-Posten* perustettiin ensimmäisen kerran vuonna 1813, mutta se lakkautettiin 1832. Seuraavan kerran lehti ilmestyi vuosina 1850–1851. Uudenvuodenaattona 1858 ilmestyi koenumero, ja tammikuusta 1859 lähtien lehti on ilmestynyt ilman keskeytyksiä.

*Göteborgs-Posten* oli aluksi liberaali, mutta vuonna 1872 omistajavaihdoksen myötä siitä tuli konservatiivisempi. Vuonna 1896 lehti sai taas uuden omistajan, ja palasi liberaaliksi. Lehden levikki kasvoi voimakkaasti 1920-luvun jälkipuoliskolta lähtien ja oli 1970-luvulla suurimmillaan noin 310 000. *Göteborgs-Postenista* tulikin alueensa selvästi suurin sanomalehti.

Vuodesta 1939 lähtien *Göteborgs-Posten* on ilmestynyt seitsemänä päivänä viikossa. Lehden verkkosivut avattiin vuonna 1996. Vuonna 2004 paperilehti muuttui tabloid-kokoon.

## Tunnettuja toimittajia
* Anders Herman Chydenius
* Zeth Höglund
* Aron Jonason

## Kuvia

GP-18130504.pdf|Göteborgs-Postenin ensimmäisen numeron etusivu 4. toukokuuta 1813.
Göteborgs-Posten 1859-01-05 1.jpg|Göteborgs-Posten 5. tammikuuta 1859, jolloin lehti alkoi ilmestyä keskeytyksettä.
GP-huset.jpg|Lehden toimitustalo Göteborgissa.

## Lähteet

## Aiheesta muualla
* Göteborgs-Postenin kotisivut.
Dagens Industri

**Dagens Industri** (lyhenteeltään **DI**) on ruotsalainen elinkeinoelämän aiheisiin keskittyvä sanomalehti. Se ilmestyy tabloid-koossa päivittäin, ja sen levikki on noin 118&nbsp;300 kappaletta (kesäkuu 2006), ollen Ruotsin johtava talouslehti. Sanomalehden omistaa ruotsalainen perheomistuksessa oleva viestintäkonserni Bonnier AB. Lehden päätoimittajana toimii suomenruotsalainen Peter Fellman.

Lehti perustettiin vuonna 1976, ja alun perin se ilmestyi vain kaksi kertaa viikossa. 1983 se muutettiin viikossa viisi kertaa ilmestyväksi, ja vuonna 1990 sitä alettiin julkaista kuusi kertaa viikossa. Lehdellä on toimintaa Ruotsin lisäksi myös Itävallassa, Virossa, Latviassa, Liettuassa, Puolassa, Venäjällä, Skotlannissa ja Sloveniassa.

## Lähteet

## Aiheesta muualla
* Dagens Industrin kotisivut.
Linnuntie

**Linnuntiellä** tarkoitetaan matkaa, joka on lyhin mahdollinen reitti pisteestä A pisteeseen B. Tämän matkan voi lukea kartasta katsomalla etäisyyden, jonka suora viiva kulkee haluttujen paikkojen välillä. Tällöin ei oteta huomioon kohteiden välillä olevia vuoria, vesistöjä ynnä muita esteitä mietittäessä reitin pituutta A:n ja B:n välillä.
Tariq Aziz

**Mikhail Yuhanna** (), tunnettu nimellä **Tariq Aziz** tai **Tareq Aziz** (, ), 
(28. huhtikuuta 1936 Tel Keppe – 5. kesäkuuta 2015) oli irakilainen poliitikko, joka toimi vuosikymmeniä Saddam Husseinin läheisenä avustajana. Aziz toimi Irakin ulkoministerinä vuosina 1983–1991 ja varapääministerinä vuosina 1979–2003. Muista Husseinin kauden Irakin johtajista poiketen Aziz oli etniseltä taustaltaan assyrialainen ja oli uskonnolliselta taustalta kaldealaiskristitty. Yhdysvaltain ja sen liittolaisten hyökättyä Irakiin maaliskuussa 2003 Aziz oli Yhdysvaltain julkaisemalla etsityimpien irakilaisten listalla sijalla 25. Hän antautui huhtikuussa 2003.

Irakilainen tuomioistuin tuomitsi Azizin 15 vuodeksi vankeuteen rikoksista ihmisyyttä vastaan 11. maaliskuuta 2009. Hänet tuomittiin kuolemaan lokakuussa 2010. Hänen ja kahden muun tuomitun tuomion perusteena on shiiojen uskontopuolueiden vainoaminen. 17. marraskuuta 2010 Irakin presidentti Jalal Talabani kieltäytyi allekirjoittamasta Azizin teloitusmääräystä. Syiksi hän ilmoitti myötätuntonsa Azizia kohtaan, hänen korkean ikänsä ja sen, että Aziz on kristitty. Vatikaani, monet Euroopan maat ja ihmisoikeusjärjestö Amnesty International vetosivat Azizin pelastamisen puolesta.

Aziz kuoli 5. kesäkuuta vuonna 2015 irakilaisessa sairaalassa. Aziz oli siirretty sairaalaan vankilasta, missä hän oli ollut vankina.

## Lähteet

## Aiheesta muualla
*BBC:n verkkosivujen profiili Azizista
IGS Tietohuoltoasema

**iGS Tietohuoltoasema** oli Helsingin kaupunginkirjaston verkkotietopalvelu, jossa kirjaston henkilökunnalle pystyi lähettämään kysymyksen mistä tahansa aiheesta verkossa. Kysymysten vastaajina olivat Helsingin kaupunginkirjaston työntekijät kirjaston eri toimipisteissä.

iGS:llä oli myös viikoittainen radio-ohjelma *Kysy mitä vain* Yleisradion Ylen aikainen -kanavalla. Radion kuuntelijat saattoivat lähettää kysymyksiä Ylen aikaisen www-sivun kautta tai soittamalla toimitukseen. Kysymykset välitettiin iGS:n radiotiimille, joka valitsee yhden kysymyksen vastattavaksi suorassa lähetyksessä. Muut kysymykset ja vastaukset ovat luettavissa iGS:n www-sivuilta.

Verkkopalvelun lisäksi Tietohuoltoasemalla oli liikkuva tietopalveluyksikkö, Tietotynnyri, joka kiersi esimerkiksi ostoskeskuksissa ja erilaisissa tapahtumissa. Kun Tietotynnyri on keikalla, mukana on yksi tai useampi päivystäjä, jolta voi kysyä mitä vain. Muun ajan tiimin jäsenet ovat töissä omissa kotikirjastoissaan, joissa he vastasivat verkon kautta tulleisiin kysymyksiin päivittäisen kirjastotyön ohessa.

## Historiaa

iGS avattiin vuonna 2001. Helsingin kaupunginkirjasto rakensi sen Bill & Melinda Gatesin säätiön Access to Learning -palkinnon varoilla. Kirjasto vastaanotti palkinnon kesällä 2000. iGS suunniteltiin kaksivuotiseksi projektiksi, mutta siitä on tullut osa kirjaston arkityötä.

Palvelu nimettiin uudelleen vuoden 2013 alusta Kysy.fi -nimisenä. Vanhat iGS-vastaukset ovat saatavilla myös uudessa verkkopalvelussa.

## Tunnustuksia

* Helsingin kaupunginkirjasto palkitsi iGS:n henkilökunnan "Kirjaston timantilla" 30. toukokuuta 2002.
* Suomen Tietopalveluseura valitsi iGS:n vuoden 2004 Tiedon taitajaksi.
* City-lehti nimesi iGS:n Kaupungin parhaaksi tietopalveluksi 2005 (n:o 19/2005).

## Lähteet
* iGS Tietohuoltoasema: Taustaa 

## Aiheesta muualla
*iGS Tietohuoltoasema 
*iGS Tietohuoltoasema on vuoden 2004 Tiedon Taitaja
Dead Letters

**Dead Letters** on suomalaisen rock-yhtye The Rasmuksen albumi. Se julkaistiin Euroopassa vuonna 2003 ja Yhdysvalloissa sekä Australiassa 2004. Albumi nauhoitettiin 2002 Nord Studiosilla Ruotsissa, ja sen tuottivat myös yhtyeen aiemman Into-albumin tuottaneet Mikael Andresson ja Martin Hansen. Albumin soundi on tumma ja kappaleet synkkiä ja molliin kirjoitettuja.

Dead Letters on yhtyeen viides pitkäsoitto, ja se oli yhtyeelle lopullinen kansainvälinen läpimurto. Se on noussut kymmenen myydyimmän joukkoon yli kymmenessä maassa ja ensimmäisellekin sijalle muutamissa maissa. Saksassa albumi myi 400 000 kappaletta ja Isossa-Britanniassa 300 000 kappaletta. Se on edelleen ainoa Ison-Britannian albumilistan kymmenen kärkeen yltänyt suomalainen albumi. Euroopan menestyksensä johdosta albumi nousi listoille myös Australiassa sekä Uudessa-Seelannissa. Dead Letters on myynyt maailmanlaajuisesti yli 1,5 miljoonaa kappaletta. Kultalevyjä se on myynyt kahdeksan ja platinalevyjä viisi. Albumi oli kansainvälisesti myydyin suomalainen levy vuoteen 2009 saakka, jolloin Nightwishin albumi Dark Passion Play ohitti Dead Lettersin kahden miljoonan kappaleen myynnillään .

Suomessa *Dead Letters* myi tuplaplatinalevyyn ja sen päälle vielä kultalevyyn oikeuttavat 77 000 kappaletta. Julkaisuviikollaan se oli Suomen virallisen albumilistan ensimmäisellä sijalla, ja levy pysyi listalla 54 viikkoa eli yli vuoden.

Dead Lettersin kappaleista maailmanlaajuinen radiohitti "In the Shadows" oli MTV Europen soitetuin video, ja single nousi Britteinsaarten singlelistan kolmanneksi keväällä 2004. Isossa-Britanniassa singleä myytiin 180 000 kappaletta. Muita sijoituksia ovat mm. Saksassa, Suomessa ja Uudessa-Seelannissa sija 1; Italiassa, Ruotsissa, Itävallassa ja Tšekissä saavutettu sija 2 sekä Ranskassa sija 6.

Musiikkivideot on tehty albumin kappaleista "In the Shadows", "In My Life", "First Day Of My Life", "Funeral Song (The Resurrection)" sekä "Guilty".

## Albumin kappalelista
#
#
#
#
#
#
#
#
#
#

### Musiikkivideot
* In My Life 2003
* First Day Of My Life 2003
* In The Shadows Bandit version 2003
* In The Shadows crow version 2003
* In The Shadows US UK version 2003
* Guilty 2004
* Funeral Song 2004

## Singlet
**[[In The Shadows]]* (2003)
**[[In My Life (The Rasmus)|In My Life]]* (2003)
**[[First Day Of My Life]]* (2003)
**[[Funeral Song (The Resurrection)]]* (2004)
**[[Guilty]]* (2004)

## Katso myös
* Live Letters

## Arvostelut
* Desibeli.net: 
* Soundi: 

## Lähteet
Vampyyritursas

**Vampyyritursas** (*Vampyroteuthis infernalis*) on valtamerialueilla elävä mustekalalaji. Se on heimonsa **Vampyroteuthidae** ja lahkonsa **vampyyritursaat** (Vampyromorphida) ainut elossa oleva laji. 

Vampyyritursas on syvän veden laji, joka esiintyy kaikissa valtamerissä, yleensä yli kilometrin syvyydessä, mihin valo ei tunkeudu. Laji kuvattiin tieteellisesti ensimmäisen kerran vuonna 1903.

## Anatomia
Vampyyritursaan vaipan pituus on korkeintaan 13 cm  ja kokonaispituus 30 cm.
Lihakset ovat pehmeät ja heikosti kehittyneet, minkä vuoksi ennen luultiin, ettei laji ole kovin hyvä uimaan vaan lähinnä ajelehtii. Varmpyyritursaan lonkerot ovat yhdistyneet kudoksella räpyläksi, joka muodostaa löysän pussin suun ympärille. Kahdeksan normaalin lonkeron lisäksi lajilla on kaksi pitkää ja venyvää lonkeroa, joiden ajatellaan olevan eräänlaiset tuntosarvet. Nämä tuntosarvet ovat kiertyneenä pussissa, kun niitä ei käytetä.

Vampyyritursaan silmät ovat eläimen kokoon nähden eläinkunnan suurimmat, halkaisijaltaan noin 2,5 cm.

Vampyyritursaalla on valoelimiä lähes koko ruumiissaan, erityisesti lonkeroiden päissä.

## Lähteet
PNVD

**Partij voor Naastenliefde, Vrijheid & Diversiteit** (*Lähimmäisenrakkauden, vapauden ja monimuotoisuuden puolue*, lyhenne **PNVD**) oli alankomaalainen puolue. Virallisesti puolue perustettiin 31. toukokuuta 2006 ja lakkautettiin 2010. Puolueen perustajajäseninä olivat Marthijn Uittenbogaard (puheenjohtaja), Ad van den Berg (rahastonhoitaja) ja Norbert de Jonge (sihteeri). Perustajajäsenet ovat kaikki tunnustautuneet pedofiileiksi ja rahastonhoitaja van den Bergillä on myös takanaan tuomio lasten seksuaalisesta hyväksikäytöstä. Puolue ei osallistunut maassaan yksiinkään vaaleihin, joten sillä ei ollut edustajia Hollannin parlamentissa tai muissa päättävissä elimissä. Voidakseen asettua ehdolle vuoden 2006 parlamenttivaaleissa puolueen olisi ehdokkaiden asettamisen lisäksi pitänyt saada allekirjoitukset vähintään 570 kannattajalta.

PNVD-puolueen puolueohjelman mukaan sen tavoitteena oli maksimoida vapaus ja monimuotoisuus. Tavoitteina oli alentaa alaikäisyyden raja sukupuolisuhteissa ensin kuudestatoista kahteentoista ikävuoteen, ja myöhemmin poistaa suojaikäraja kokonaan. Puolueen ohjelmaan kuului myös sallia 12-vuotiaana uhkapelaaminen, mietojen huumeiden laillinen käyttö ja äänestäminen vaaleissa. Kovien huumeiden laillinen käyttöikäraja olisi puolueen tavoitteen mukaan 16 vuotta. Muita tavoitteita ovat muun muassa laillistaa lapsipornografia yksityiseen käyttöön, sallia eläimiin sekaantuminen myös jatkossa (Hollannissa sen kieltävä laki on vasta suunnitteilla), vapaus esiintyä alasti missä tahansa, ei-väkivaltaisten pornografisten ohjelmien esittäminen televisiossa mihin kellonaikaan tahansa, ilmaiset junamatkat sekä eläinten oikeuksien parantaminen. 

Runsaasta julkisesta arvostelusta huolimatta alankomaalainen oikeusistuin totesi puolueen toiminnan olevan lainmukaista.

## Lähteet

## Aiheesta muualla

* Puolueen kotisivut  ja 
* Dutch paedophiles want consent cut to 12
Into (albumi)

**Into** on suomalaisen The Rasmus -yhtyeen 2001 julkaistu albumi. Se on yhtyeen neljäs pitkäsoitto ja ensimmäinen, jossa yhtyeen nimi on muodossa ”The Rasmus” (aikaisemman muodon ”Rasmus” sijaan). Se sai suuren menestyksen ja on myynyt Suomessa yli tuplaplatinaa (73&nbsp;000&nbsp;kpl).  Julkaisuviikollaan albumi löytyi Suomen virallisen albumilistan ensimmäiseltä sijalta, ja albumi vietti listalla 35 viikkoa. Albumin tuottivat Mikael Andresson ja Martin Hansen, ja sen myötä The Rasmus vaihtoi levy-yhtiönsä Playground Musiciin. Albumista julkaistiin neljällä bonuskappaleella varustettu *Into Special Edition* 17. marraskuuta 2003. 

Vuonna 2002 *Into* palkittiin Vuoden albumin Emma-palkinnolla. Ensimmäinen single ”F-F-F-Falling” nousi suureksi radiohitiksi ja palkittiin Emma-patsaalla vuoden parhaana singlenä sekä voitti MTV Nordicin katsojaäänestyksen. The Rasmus sai vuoden 2002 Emma-gaalassa yhteensä neljä Emmaa. F-F-F-Falling-single myi platinaa Suomessa. Myös ”Chill” myi kultaa. *Into* julkaistiin koko Skandinaviassa.

## Kappaleet
# Madness (3:12)
# Bullet (4:10) 
# Chill (4:14)
# F-F-F-Falling (3:53)
# Heartbreaker (3:40)
# Smash (3:43)
# Someone Else (4:29)
# Small Town (4:03)
# One & Only (3:51)
# Last Waltz (4:39)

Myöhemmin julkaistusta Into Special Edition -albumista löytyvät lisäksi

# Days (4:09)
# Can’t Stop Me (2:54)
# Play Dead (3:51)
# Used To Feel Before (4:24)

## Singlet

* F-F-F-Falling (2001)
* Chill (2001)
* Madness (2001)
* Heartbreaker / Days (2002)

## Musiikkivideot
* F-F-F-Falling 2001
* Chill 2001

## Palkintoja
* 2001: Emma: *paras single* (F-F-F-Falling), *paras pop/rock-albumi* sekä *vuoden albumi*. Lisäksi yhtye valittiin *vuoden yhtyeeksi*.

## Arvostelut
* Soundi: 

## Lähteet
Sinitäplätursas

**Sinitäplätursas** (*Hapalochlaena maculosa*) on pienikokoinen mutta  myrkyllinen mustekala, joka elää Australian eteläisellä rannikoilla. 

Sinitäplätursaan vaipan pituus on noin 5 cm ja lonkerot 10 cm, ja se painaa alle 30 g. Sen selkäpuoli on epätasaisen ryppyinen ja nystyinen. Normaalitilassa tursas on harmaan sävyinen ja ruskeiden täplien kirjoma. Ärsytetyllä yksilöllä täplät tummenevat voimakkaasti ja niiden sisälle ilmestyy pieniä (alle 2 mm) fluoresoivan sinisiä, sykkiviä renkaita, tyypillisesti 50-60 rengasta.  

Eläin ei sinänsä ole aggressiivinen ja se pyrkii ensi sijassa piiloutumaan vaaran havaittuaan, mutta tarvittaessa se antaa värisignaalin varoitusmerkkinä ja erittää tappavan vaarallista hermomyrkkyä, joka lamauttaa ihmisenkin hengityselimistön. 

Australian pohjoisrannikolla elää toinen saman ''Hapalochlaena''-suvun myrkyllinen laji, sinirengastursas.

## Lähteet
* 

### Viitteet
Krujën piirikunta

**Krujën piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Durrësin prefektuuriin, joka vastaa nykyistä Durrësin maakuntaa. Piirikunnan pinta-ala oli 372 neliökilometriä ja vuoden 2001 väestönlaskennassa siellä oli 64&nbsp;357 asukasta. 

Piirikuntaan kuuluivat seuraavat kunnat: Bubq, Cudhi, Fushë-Krujë, Kodër-Thumanë, Krujë ja Nikël. Pääkaupunkina toimi Krujë.

## Lähteet
Messinesin taistelu

**Messinesin taistelu** käytiin ensimmäisen maailmansodan länsirintamalla 7.–14. kesäkuuta 1917 saksalaisten ja brittien välillä. Taistelussa britit valtasivat Messinesin harjanteen, mikä valmisteli Ypresin kolmatta taistelua.

## Tausta
Vuodesta 1915 lähtien kenraali Herbert Plumerin johtamat britit olivat kaivaneet miinatunneleita saksalaisten linjojen alle. Nivellen offensiivin epäonnistumisen jälkeen Ranskan maavoimat kärsi taistelutahdon puutteesta, ja britit saattoivat ryhtyä aiempaa itsenäisempiin operaatioihin.

## Tapahtumat
Miinat räjäytettiin kello 3:n jälkeen aamuyöllä 7. kesäkuuta. Yhteensä miinat sisälsivät noin puoli miljoonaa kiloa TNT:tä. Samaan aikaan britit aloittivat voimakkaan tykistötulituksen saksalaisten tykistöpattereita vastaan. Miinat ja tykistön toiminta mahdollistivat Messinesin harjanteen valtauksen pimeyden turvin ja siedettävillä tappioilla.

## Lähteet
* 
* 

### Viitteet
Powerking

**Powerking** (eli **PK**) on hiilihapollinen tauriini- ja kofeiinipitoinen energiajuoma, jonka valmistuttaja on hollantilainen EMD AG. Powerkingin kofeiinipitoisuus on 32&thinsp;mg/100&thinsp;ml. Juoman käyttösuositus on enintään 5 tölkkiä vuorokaudessa. Powerkingiä myydään 250 millilitran tölkeissä. Juomasta on olemassa myös vesimeloninmakuinen, karpalonmakuinen, colanmakuinen, omenanmakuinen ja vadelmanmakuinen versio.

## Lähteet
Luettelo Ryhmä-X:n vihollisista

## [[Marauderit]]
*Harppuuna
*Malice
*Prisma
*Ruho
*Sapelihammas
*Skalpeeraja
*Teräskeho
*Vertigo

## Pahojen mutanttien veljeskunta
*Aivo
*Astra
*Elohopea
*Magneto
*Purppuranoita
*Toad

**Myöhemmät jäsenet:**
* Angel
* Aurora
* Avalance
* Basiliski
* Bela
* Blindspot
* Blob (sarjakuvahahmo)
* Bryson Bale
* Burner
* Clive
* Crimson Commando II
* Dark Beast
* Ei-tyttö
* Empyrean
* Ernst
* Esme
* Ever
* Exodus
* Explosa
* Fagin
* Fatale
* Fiona
* Havok
* Jane Smythe
* Juggernaut
* Kohtalo
* Lifter
* Lorelei
* Malon Reeves
* Mammomax
* Marabeth
* Marshal
* Mastermind II
* Mike Asher
* Mimic
* Miss Fingers
* Mist Mistress
* Musta Tom Cassidy
* Mystikko
* Nate Grey
* Nocturne
* Nokka
* Orwell
* Oswald
* Peepers
* Phantazia
* Phishy McPhish
* Post
* Professori X
* Pyro
* Random
* Rogue
* Rust
* Sabre
*Sapelihammas
* Sauron
* Shocker
* Simone
* Slither
* Think Tank
* Thornn
* Trioccula
* Vanisher
* X
* Xorn

## Tuho ja hänen ratsumiehensä
*Tuho

### Tuhon ratsumiehet

**Kuolema:**
#Kuoleman ruumiillistuma
#Kuolema II
#Arkkienkeli
#Caliban
#Wolverine
#Gambiitti

**Kulkutaudit:**
#Kulkutaudit I
#Alfalentueen vihollinen
#Rutto
#Caliban
#Polaris

**Nälänhätä:**
#Nälänhätä I
#Autumn Rolfson
#Ahab
#Aurinkotuli

**Sota:**
#Sota I
#Sota (sarjakuvahahmo)
#Hulk
#Deathbird
#Gazer
Majakka ja Perävaunu

**Majakka ja Perävaunu** (tanskaksi *Fy og Bi*, pidemmin *Fyrtårnet og Bivognen*) oli tanskalainen mykän elokuvan koomikkopari, jonka muodostivat näyttelijät Carl Schenstrøm (1881–1942) ja Harald Madsen (1890–1949). Suomenkieliset hahmojen nimet ovat mukaileva käännös alkuperäisnimistä.

Ensimmäinen Majakka ja Perävaunu -elokuva *Film, flirt og forlovelse* valmistui vuonna 1921. Parivaljakon oli ideoinut Lau Lauritzen, joka oli vastaperustetun tanskalaisen Palladium-elokuvayhtiön taiteellinen johtaja. 

## Valikoitu filmografia
**Elokuvan sankarit* (1921)
**Kesää, kepposia ja keltanokkia* (1921)
**Hilpeyttä, hyveitä ja hullutuksia* (1923)
**Kevein varpain* (1923)
**Ystäviemme talviloma* (1923)
**Reippaat Rivieran retkeilijät* (1924)
**Suden metsästäjät* (1926)
**Mainiot matkamiehet* (1928)
**Lentävä linjuri* (1929)
**I kantonnement* (1931)
**Majakka ja Perävaunu paratiisissa* (1937)

## Aiheesta muualla
* 
*
Stade Vélodrome

**Stade Vélodrome** on jalkapallostadion Marseillessa Ranskassa.

Stadion on Olympique de Marseillen kotikenttä, ja sinne mahtuu 67&nbsp;394 katsojaa. Se oli yksi vuoden 1998 jalkapallon MM-kisojen ja 2016 EM-kisojen näyttämöistä.
Keksintö

**Keksintö** on olemassa olevan ongelman tai tarpeen uusi tai yllättävä ratkaisu joka on sovellettavissa käytäntöön. Se on innovatiivinen esine, prosessi tai tekniikka ja usein keksintö perustuu jo olemassa olevan tekniikan uudenlaiseen soveltamiseen. Keksinnölle voidaan myöntää patentti, joka takaa keksijälle laillisen oikeuden keksintöönsä. Kyseessä on periaatteessa tuotekehityksen kaltainen toiminta tai osa sitä, mutta tuotekehitystä käytetään yleensä nimityksenä laajamittaisemmasta ja enemmän varsinaiseen tuotteen hyödyntämiseen keskittyvästä toiminnasta.

## Keksintöjä
* Vetoketju
* Hakaneula

### Naisten keksintöjä
Naisten keksimiä ovat muun muassa sirkkeli (1813), autonlämmitin (1893), tuulilasinpyyhkimet (1903), nykyaikainen tiskikone (Josephine Cochrane, 1887), sähköinen jääkaappi (Florence Parpart, 1914), radio-ohjauksen taajuushyppely (filmitähti Hedy Lamarr, 1942) ja  astiankuivauskaappi (suomalainen Maiju Gebhard, 1945). 

### Suomalaisia keksintöjä
Keksintösäätiö kokosi listan merkittävimmistä viime vuosituhannen aikana tehdyistä keksinnöistä Suomessa. Listaa laadittaessa on arvioitu keksintöjen kaupallista menestystä, uutuutta ja vaikuttavuutta.

* Abloy-lukko. Emil Henriksson, 1919. 
* Suomi-konepistooli. Aimo Lahti, 1922
* AIV-rehu. Artturi Ilmari Virtanen, 1932
* Liekkisulatto metallien valmistuksessa. Petri Bryk ja John Ryselin, 1949
* Paperikoneiden kehitys- ja ympäristösuojelukeksinnöt. Matti Kankaanpää ym., 1960-luvulta alkaen
* Ksylitoli-makeutusaine. Arje Scheinin ja Kauko Mäkinen, 1970-luku
* Sykemittari. Seppo Säynäjäkangas, 1976
* Luunmurtumien hoidossa käytettävät biohajoavat istukkeet. Pertti Törmälä, 1986
* Matkapuhelimiin ja tietotekniikkaan liittyvät keksinnöt. Nokian tutkijaryhmät, 1990-luku
* Kolesterolia vähentävä margariini (Benecol). Tatu Miettinen, Hannu Vanhanen ja Ingmar Wester, 1991

## Katso myös
* Innovaatio
* Keksijä
* Keksintösäätiö

## Lähteet

## Kirjallisuutta
* Laaksonen, Tarja Tuulikki': *Merkittävimmät suomalaiset keksinnöt*. Helsinki: Minerva Kustannus, 2021. 
* Paukku, Timo: Kymmenen uutta ihmettä (Gaudeamus)

## Aiheesta muualla

* Suomen Keksijäin Keskusliitto KEKE ry
* Keksintösäätiö
* Esimerkkejä suomalaisista hyödynnetyistä keksinnöistä ja niiden keksijöistä 
* Ylen Elävä arkisto: Keksinnöt
Albertin kanava

**Albertin kanava** rakennettiin 1930-luvulla Belgian työllisyystöinä parantamaan Belgian vesiliikenneyhteyksiä Antwerpenista Liègeen. Sen pituus on noin 130 kilometriä.  Korkeuseroa on 56 metriä, josta selvitään kuuden sulun avulla. Kanavan kuljetuskapasiteetti on 40 miljoonaa tonnia rahtia.

## Lähteet

## Aiheesta muualla

*Pyöräilyreitti
Bhajan

**Bhajanit** eli **kirtanit**, Jumalaa ylistävät hartaat laulut, ovat hindujen ja sikhien perinteistä musiikkia. Bhajanien laulaminen on osa Bhaktia. Niiden juuret ovat syvällä veda-perinteessä. Ne ovat yksinkertaisia lauluja, jotka kertovat rakkaudesta jumalaan ja tämän rakkauden herättämistä tunnoista.
Dryden Mitchell

**Dryden Vera Mitchell** (s. 15. kesäkuuta 1976 Renodo Beach, Kalifornia, Yhdysvallat) on Alien Ant Farm -yhtyeen laulaja ja perustajajäsen. Hän on myös levyttänyt elokuvan *[[50 First Dates]]* soundtrackille The Curen alkuperäiskappaleen *Friday, I'm In Love*.
Dryden on eniten tullut tunnetuksi Alien Ant Farmin kautta.
Albany (joki)

**Albany** on joki Ontarion provinssissa Kanadassa. Joen pituus on 982 kilometriä ja se on Ontarion pisin joki. Valuma-alue on 135&nbsp;200 neliökilometrin laajuinen. Sen tärkeimmät sivujoet ovat Ogoki- ja Kenogamijoki. Albany saa alkunsa Saint Josephin järvestä Luoteis-Ontariossa, josta se virtaa itään ja muodostaa Ebyn putouksen syöksyessään alas Kanadan kilven reunakallioilta. Vesiputouksen jälkeen joki virtaa savisella Hudsoninlahden alamaalla ja laskee lopulta Jamesinlahteen Fort Albanyn kohdalla.

Albanyjoki on nimetty Englannin kuninkaan Jaakko II:n mukaan, joka oli myös Yorkin ja Albanyn herttua. Joki oli aikoinaan tärkeä turkisten kauppatie, mutta ei yhtä tärkeä kuin Hayesjoki, koska se on etäällä muista vesiteistä.

## Lähteet
Iso Aletschjäätikkö

**Iso Aletschjäätikkö** eli Aletschjäätikkö () on Alppien suurin jäätikkö. Se laskeutuu Jungfrau- ja Mönchvuorten eteläpuolelta kohti Rhônen laaksoa. Jäätikön laskujoki on nimeltään Massa. Aletschjäätikkö on osa Jungfraun–Aletschin alppialuetta, joka on Unescon maailmanperintökohde.

Iso Aletschjäätikkö oli vuonna 1973 pinta-alaltaan 87 neliökilometriä ja pituudeltaan 24 kilometriä. Muiden Alppien jäätiköiden tapaan jäätikkö pienenee jatkuvasti; viimeisten 100 vuoden kuluessa se on lyhentynyt joka vuosi, yhteensä noin kolme kilometriä.

## Lähteet
*

### Viitteet

## Aiheesta muualla
* Maailmanperintökohteen sivut
SCIRI

**Irakin ylin islamilainen neuvosto** (**ISCI** tai **SIIC**, puolue tunnettiin aikaisemmin nimellä **Irakin islamilaisen vallankumouksen ylin neuvosto**, **SCIRI**) puolueen perusti Iranissa vuonna 1982 Mohammad Baqir al-Hakim. Puoluetta johti elokuusta 2003 vuoteen 2009 asti Abdul Aziz al-Hakim. Puolue on osa Irakin yhtynyttä liittoa ja yksi keskeisistä voimista Irakin hallituksessa.

SCIRI:n kannattajat ovat lähinnä šiiamuslimeita ja puolueella on läheiset suhteet Iranin hallintoon. Puolueen aseellisena siipenä toimi Saddam Husseinin hallinnon aikana Badr-prikaati, joka on edelleen merkittävä puolisotilaallinen organisaatio. Vuonna 2003 Badr-prikaatin nimeksi muutettiin Badr-järjestö (Badr Organization of Reconstruction and Development).

## Historia
### Iran
Irakin islamilaisen vallankumouksen ylin neuvosto perustettiin vuonna 1982 Irakin-Iranin sodan aikana Iranissa kun Islamilainen Da’wa -puolue oli heikentynyt Irakin hallituksen toimien seurauksena. SCIRI oli katto-organisaatio kahdelle Iran-lähtöiselle šiia-islamistiselle ryhmälle, Dawalle ja Mohammad Taqi al-Modarresin johtamalle Islamic Action -järjestölle.  Iranin vallankumoushallinto järjesti SCIRI:n perustamisen, mikä perustettiin maanpaossa Tehranissa Mohammad Baqir al-Hakimin johdolla. Iranissa maanpaossa elänyt Hakim oli Muhsin al-Hakimin poika ja kuului yhteen Irakin johtavista šiialaisista papistoperheistä. "Hän julisti neuvoston päätavoitteen olevan Baath-puolueen kukistaminen ja Islamilaisen hallituksen perustamisen Irakiin. Iranin viranomaiset sanoivat Hakimin olevan tulevan Irakin Islamilaisen valtion johtaja ..." Toinen SCIRI:n perustajista oli Islamic Front for the Liberation of Bahrainin johtaja Ajatollah Hadi al-Modarresi.

### Irakin sodan jälkeen
Mohammad Baqir al-Hakim kuoli elokuun 29. päivänä 2003 autopommin räjähdyksen seurauksena Najafin kaupungissa. 

## Lähteet
Saturnalia

**Saturnalia** oli pitkäaikainen ja suosittu roomalainen juhla, jota vietettiin pisimmillään seitsenpäiväisenä 17.–23. joulukuuta talvipäivänseisauksen aikoihin.

Saturnalia oli pyhitetty maanviljelyksen jumala Saturnukselle. Saturnaliaan liittyi lahjojen antaminen, hauskanpito ja yhteiskunnallisten roolien kääntäminen ylösalaisin. Saturnalian ajaksi kaikki työ ja liiketoiminta keskeytettiin. Kaduilla juhlittiin riehakkaasti, ja kaikkialla raikui tervehdys *io Saturnalia*.

## Historia
Saturnalian juuret ovat muinaisissa viljelysrituaaleissa. Saturnalia vastasi perinteiltään pitkälti kreikkalaista Kronia-juhlaa. Liviuksen mukaan Saturnalian viettäminen aloitettiin 400-luvun eaa. alussa, mutta on olemassa todisteita siitä, että se oli aloitettu jo paljon aikaisemmin. Saturnalia alkoi yksipäiväisenä juhlana, jota vietettiin 17. joulukuuta, mutta tasavallan ajan lopulla se oli laajentunut jo viikon pituiseksi. Augustus lyhensi juhlan kolmipäiväiseksi mutta hänen seuraajansa Caligula pidensi sen viisipäiväiseksi. Tavallinen kansa luultavasti vietti virallisista ohjeista huolimatta Saturnaliaa aina seitsenpäiväisenä.

## Viettäminen
Saturnaliaa johti sitä varten valittu karnevaalikuningas eli *Saturnalicius princeps*, ’Saturnalian johtaja’. Saturnalian aikana ihmiset antoivat toisilleen lahjoja. Totutut roolit ja sovinnaistavat käännettiin ylösalaisin. Orjat saivat vapaiden ihmisten vapaudet, ja he saivat lyödä vetoa, humaltua julkisesti ja heittää hillityn käytöksen viitan yltään. Isännät käyttivät vapautetun orjan hattua ja tarjoilivat orjilleen tai ainakin söivät samassa huoneessa näiden kanssa. Orjat saivat tehdä mielensä mukaan ja osoittaa jopa julkeutta. Tämän tavan on arveltu toimineen sosiaalisten paineiden purkajana yhteiskunnassa, jossa oli tiukat sosiaaliset tavat. Kaikki saattoivat pukeutua tavallista vapaammin, ja kaikkialla oli syöminkejä, juhlimista, leikkejä ja hauskanpitoa. Catullus kuvailikin Saturnaliaa ”ajoista hauskimmaksi”.

Saturnalian lopuksi ihmiset ostivat toisilleen kynttilöitä, viikunahilloa ja pieniä terrakottafiguriineja (*sigilla*), joita myytiin erityisissä torikaupoissa (*sigillaria*), joiden mukaan juhlan viimeinen päivä sai myös nimensä.

Saturnalian keskuspaikka oli Saturnukselle pyhitetty temppeli Rooman foorumilla. Temppelissä oli Saturnuksen kulttipatsas, jonka jalat vapautettiin symbolisesti villaisista siteistään juhlan hengen mukaisesti.

Jotkin Saturnalian perinteet siirtyivät kristittyjen joulun ja uuden vuoden juhlintaan – ajankohdan lisäksi myös esimerkiksi kynttilät ja lahjojen antaminen.

## Lähteet

## Aiheesta muualla
Kukkula 70

**Kukkula 70** Lensin kaupungin lähellä Belgiassa oli ensimmäisessä maailmansodassa länsirintamalla taistelupaikka 15.–25. elokuuta 1917. Kukkula 70 oli viiden metrin korkuinen maastokohouma Lensistä pohjoiseen.
Kanadalaiset valtasivat kukkulan aamulla ja aamupäivällä muun muassa suojaavan sulkutulen turvin. Kanadalaiset valtasivat lisää alueita kukkulan lähellä seuraavan päivän loppuun mennessä. Tykistö kohdisti juuri hyökkäävien joukkojen eteen siirtyvän tulitusvyöhykkeen, joka esti saksalaisia tekemästä vastahyökkäystä jalkaväen turvin. Saksalaiset hyökkäsivät vastaan monta kertaa käyttäen muun muassa liekinheittimiä ja sinappikaasua, mutta kanadalaiset pitivät valtaamansa alueet. Kanadalaisia kuoli ja haavoittui 9&nbsp;200.

## Aiheesta muualla

*Hand-to-hand on Hill 70  (Article by Arthur Bishop in Legion Magazine)
Alemmuuskompleksi

**Alemmuuskompleksi** on psykologian ja psykoanalyysin käsite, joka tarkoittaa huonommuudentunnetta toisiin nähden. Alemmuuskompleksin käsitteen loi Alfred Adler. Kompleksi on usein tiedostamaton, ja sen ajatellaan johtavan ylikompensoimiseen: joko mahtaviin suorituksiin tai äärimmäisen epäsosiaaliseen käytökseen. 
Aiheen varhaiset tutkijat käyttivät Napoleonia esimerkkinä ihmisestä, joka kärsi lyhyestä pituudestaan ja kompensoi tätä suuruudenhulluilla maailmanvalloitusuunnitelmilla.

## Lähteet
Maskeeraaja

**Maskeeraaja** eli **naamioija** eli **naamioitsija** luo esiintyvälle henkilölle halutun ulkonäön  meikin, kampauksen ja peruukkien avulla.

Useimmat maskeeraajat tuottavat maskeerauspalveluja erilaisiin elokuvan, television, teatterin, oopperan ja baletin tuotantoprojekteihin. Maskeeraaja voi työskennellä myös mainos-, muoti- ja lehtikuvauksissa sekä muoti- ja hiusnäytöksissä. Maskeerauksen tavoitteena on saada esiintyjät näyttämään halutulta käytettävässä valaistuksessa ja käytettävällä kameralla kuvattuna. Esimerkiksi uutistenlukijaa täytyy maskeerata, jotta iho tallentuisi kameralle luonnollisen värisenä voimakkaassa valaistuksessa. Toisaalta vaikkapa teatterissa voidaan esiintyjää muokata mitä luonnottomamman näköiseksi roolin mukaan. 

## Koulutus

Maskeerauskoulutusta järjestävät Suomessa yksityiset koulut ja ammattioppilaitokset. Pohjakoulutuksena voi olla kosmetologin tai parturi-kampaajan tutkinto, mutta se ei ole välttämätön. Suomessa voi myös suorittaa teatterialan ammattitutkinnon maskeerauksen suuntautumisvaihtoehdon. Maskeeraajan työ edellyttää taiteellista näkemystä, muototajua, värisilmää, kätevyyttä ja pikkutarkkuutta sekä estetiikan ja kulttuurin tulkintataitoa.

Alan suomalainen yhdistys *Suomen maskeeraajat ry* perustettiin 1989. Yhdistys järjestää vuosittain maskeerauksen SM-kilpailut ja koulutusta noin 65 jäsenelleen.

## Suomalaisia maskeeraajia
Alan uranuurtajia Suomessa on Lilli Markkanen.

*Ari Arvola 
*Mr. Lordi 
*Nadja Delcos 
*Raili Hulkkonen 
*Sanna Liljamo 
*Kaija Ilomäki
*Niina Katila-Väisänen 
*Kaarina Kokkonen 

*Elina Laakso
*Barbi Laine 
*Helena Lindgren
*Mila Niemi
*Mari Vaalasranta 
*Riikka Virtanen 
*Leila Mäkynen 
*Hannele Herttua 
*"Krassu" Kristina Valkeasuo
*Liina Ahokas

## Katso myös
*Elokuva Suomessa
*Kosmetiikka

## Aiheesta muualla

*Maskeeraajan ammattikuvaus (Työhallinto)
*Suomen maskeeraajat ry
Patola

**Patola** () on Pohjois-Helsingissä sijaitseva Oulunkylän kaupunginosan osa-alue.

Patolan osa-alue käsittää virallisesti ne Oulunkylän alueet, jotka sijaitsevat rautatien pohjoispuolella Tuusulanväylän ja Vantaanjoen välissä. Oulunkylän keskusta sijaitsee Patolan alueella. Patolan pohjoisraja Itä-Pakilaan päin kulkee Oulunkylän liikuntapuiston pohjoisreunalla sekä jatkuu Urakkatietä, Yhdyskunnantietä, Rakennusmestarintietä, Solakalliontietä ja Mikkolantietä pitkin puistoalueelle ja Vantaanjokeen. Patolan länsinaapureita ovat Metsälä ja Maunula. Radan eteläpuoliset naapurit ovat Veräjälaakso, Veräjämäki ja Käpylä, koillisessa puolestaan Pukinmäki.

Patolan osa-alueen etelälaidalla sijaitsevat Oulunkylän ja Käpylän rautatieasemat. Matkaa Helsingin keskustaan on paikallisjunalla 6–8 kilometriä. Patolassa asui vuonna 2024 noin 11&nbsp;000 asukasta. Työpaikkoja alue tarjosi vuonna 2022 noin 5&nbsp;800 ihmiselle.

## Historiaa
Patola (Dammen) on alun perin tarkoittanut Oulunkylän nykyisen keskustan koillispuolella sijaitsevaa asuinaluetta. Alue sijaitsee edelleen Torivoudintien ja Patomäentien välissä. Muistona alkuperäisestä Patolasta on edelleen alueen halki kulkeva Patolantie. Nimensä Patola lienee saanut padosta, joka olisi ollut rautatieaseman kohdalla sijainneen lampimaisen järven ja joen välissä tai joka olisi rakennettu joidenkin joenperkaustöiden yhteydessä.

## Lähteet
* [Helsinki alueittain 2011. 404 Oulunkylän peruspiiri.
===Viitteet===


== Aiheesta muualla ==

* https://kaupunginosat.fi/oulunkyla/ Oulunkylän kotisivut
* Kartta Patolan alueesta (arkikielen mukainen Patola)
Helsingin velodromi

**Helsingin velodromi** on pyöräilystadion Helsingin Itä-Pasilassa Käpylän urheilupuiston vieressä. Se rakennettiin vuosina 1938–1940 suunniteltuja vuoden 1940 kesäolympialaisia varten ja se oli vuonna 1952 toteutuneissa Helsingin olympialaisissa yhtenä kilpailupaikkana. Betonirakenteisen Velodromin suunnitteli Hilding Ekelund, ja se on suojeltu tyypillisenä funktionalistisen arkkitehtuurin edustajana. Viralliset harjoitukset radalla alkoivat 16. kesäkuuta 1940, mutta rata vihittiin käyttöön 22. toukokuuta 1941 kansainvälisillä ratapyöräilykilpailuilla.

## Kentän ominaisuudet

Velodromin katsomoissa on tilaa 7&nbsp;000 henkilölle, joista 4&nbsp;000 mahtuu istumaan ja 2&nbsp;000 katettuun pääkatsomoon. Pyöräilyradan sisäpuolella on tekonurmi, jolla pelataan maahockeytä, amerikkalaista jalkapalloa sekä lacrossea. Nämä joutuivat siirtymään Töölön pallokentältä, kun Finnair Stadiumia alettiin rakentaa. 

Aikaisemmin Velodromilla oli nurmikenttä, jota kotikenttänään käyttivät muun muassa Ponnistus (Veikkausliigassa 1995), Käpylän Pallo sekä Atlantis FC.

Velodromin pyöräilyradan pituus on 400 metriä ja kaarteen kallistus on suurimmillaan 37,5 astetta ja etusuoran 16 astetta. Radan pituus ja turvarakenteiden puute estävät nykyään kansainvälisten kilpailujen järjestämisen Helsingin Velodromilla.

Helsingin kaupunki peruskorjasi Velodromin vuosina 1997–2000. Sen pyöräilyrata korjattiin ja kentälle asennettiin tekonurmipinnoite. Peruskorjauksen kokonaiskustannukset olivat noin 20 miljoonaa markkaa (noin 3,4 miljoonaa euroa).

Syksyllä 2015 Velodromin tekonurmi uusittiin ja siihen maalattiin amerikkalaisen jalkapallon ja maahockeyn kenttäviivoitukset. 

## Lähteet

## Aiheesta muualla
Etlari

**Etlari** voi tarkoittaa ainakin seuraavia asioita:

* Eteläsuomalaisen osakunnan lehti Etlari
* Etelä-Suomen Sanomat